Carlsen takket og bukket for gedigen Grisjtsjuk-tabbe
For etter seieren mot Gristsjuk er det helt likt i toppen av London Chess Classic. Tre spillere, Magnus Carlsen, Anish Giri og Maxime Vachier-Lagrave, står med 5,5 poeng etter at alle de ni rundene er over, og nå skal det hele avgjøres ved hjelp av hurtigsjakk. Der har Magnus Carlsen en fordel, for de to sistnevnte skal spille to partier om hvem som får lov til å møte Carlsen i det avgjørende partiet. Det fordi Carlsens står med bedre kvalitet enn de andre. SLIK SLO CARLSEN GRISJTSJUK! VGs sjakkstudio, trekk for trekk Carlsen har slitt i London og for det meste spilt remis. Før han fikk sin første seier i runde nummer syv, sto han bokført med hele seks strake remis. I den åttende runden ble det en ny remis, og dermed måtte Carlsen slå Grisjtsjuk - samtidig som de to i front ikke kunne vinne sine partier - for å ha sjanse på sammenlagtseieren. Hverken Giri eller Vachier-Lagrave vant, og det som var et åpent og jevnt parti mellom Carlsen og Grisjtsjuk endte plutselig da russeren gjorde en kjempetabbe og bukket, som det heter på fagspråket. Det fatale trekket var hans trekk nummer 32, der han sjakket Carlsen med dronningen. Han feilvurderte situasjonen, for istedenfor å angripe burde han ha forsvart seg. Seks trekk senere var det over. Grisjtsjuk ga opp. Nå venter en særdeles spennende avslutning, og dersom Carlsen til slutt går seirende ut, kan han også juble for 1,3 millioner kroner: 650.000 kroner for turneringsseier og 650.000 kroner for totalseieren i «sjakkens Champions League». Anish Giri og Maxime Vachier-Lagrave er i gang med det første av to hurtigsjakkpartier. Dersom det fortsatt står likt, vil det spilles et nytt lynsjakkparti. VG sender hurtigsjakkplayoffen mellom Carlsen og enten Vachier-Lagrave eller Giri fra cirka 21.50. HUSKER DU? Carlsen med sjokktap mot verdens 357. beste
(Magnus Carlsen - Alexander Grisjtsjuk 1-0) Magnus Carlsen (25) takket og bukket da Grisjtsjuk bukket litt over tre timer inn i partiet. Og nå blir det omspill om sammenlagtseieren.